Sigvaldi Kaldalóns

Sigvaldi Stefánsson Kaldalóns (13. tammikuuta 1881 Reykjavík – 23. heinäkuuta 1946) oli islantilainen laulujen säveltäjä ja lääkäri. Valmistuttuaan lääkäriksi vuonna 1908 hän lähti Kööpenhaminaan, jossa tutustui Tanskan ja muun Euroopan musiikkielämään sekä sairaanhoitaja Karen Margrethe Mengel Thomseniin, josta tuli hänen vaimonsa. Sigvaldi asui Kaldalónin eteläpuolella Ármúlissa; seutu teki häneen sellaisen vaikutuksen, että hän otti sen mukaan käyttöönsä sukunimen Kaldalóns.ÍSMÚS: Sigvaldi Kaldalóns

Sigvaldin terveyttä heikensi vuonna 1917 pilkkukuume. Hän loi uran lääkärinä kotimaassaan, mutta sävelsi samalla lauluja, joihin vaikutti hänen säveltäjäystävänsä Sigfús Einarsson. Sigvaldin tunnetuimpiin lauluihin kuuluvat "Ísland ögrum skorið", "Á Sprengisandi", "Suðurnesjamenn", "Svanasöngur á heiði", "Erla, góða Erla", "Ave María", "Draumur hjarðsveinsins", "Þú eina hjartans yndið mitt" ja "Ég lít í anda liðna tíð".

 Lähteet 

Luokka:Islantilaiset säveltäjät
Luokka:Islantilaiset lääkärit
Luokka:Vuonna 1881 syntyneet
Luokka:Vuonna 1946 kuolleet